ΓΡΑΠΤΗ ΕΡΩΤΗΣΗ P-0116/01

υποβολή: Roberta Angelilli (UEN) προς την Επιτροπή

(18 Ιανουαρίου 2001)

Θέμα: Ιδιωτικοποιήσεις και τιμολόγιαπηρεσιών κοινής ωφελείας

Στην Ιταλία, τιςπηρεσίες κοινής ωφελείας εξακολουθούν να βαραίνουν αντικειμενικά μονοπωλιακές συνθήκες που αποτελούν μια από τις βασικότερες αιτίες αύξησης των τιμολογίων για τις οικογένειες και τις επιχειρήσεις, επηρεάζοντας σοβαρά την ανταγωνιστικότητα, παρεμποδίζοντας την ανάπτυξη ενός πραγματικά ανταγωνιστικού οικονομικού συστήματος.

Οιπό διαμόρφωση αυξήσεις στα τιμολόγια του 2001 είναι εύγλωττες: φυσικό αέριο + 3,7 %, νερό + 0,5 %, αυτοκινητόδρομοι + 1,79 %, σιδηρόδρομοι + 5,2 %, ενώ η συνδρομή στη RAI θα αυξηθεί κατά 3000 λίρες Ιταλίας, η συνδρομή στην Telecom + 140,4 % για τις οικογένειες και + 9,3 % για τις επιχειρήσεις, όπως θα αυξηθούν και κάποιες ταχυδρομικέςπηρεσίες.

Πίσω από αυτή την κατάσταση κρύβεται η αποτυχία των πολιτικών ιδιωτικοποίησης, που άφησαν στα χέρια του δημοσίου ταμείου τον έλεγχο των μετοχικών πλειοψηφειών, όπως στην περίπτωση της ENEL, ή μετεβίβασαν σε ιδιώτες προνομιακούς όρους έναντι των ανταγωνιστών, όπως στην περίπτωση της TELECOM.

Βάσει των ανωτέρω, ερωτάται η Επιτροπή:

1. είναι σε θέση να παράσχει συγκριτικές μελέτες μεταξύ των χωρών της Ευρωπαϊκής Ένωσης σχετικά με την ιδιωτικοποίηση τωνπηρεσιών κοινής ωφελείας και τα τιμολόγιά τους;

2. κατά πόσον κρίνει ότι η στρατηγική των ιδιωτικοποιήσεων δεν θα πρέπει να είναι μια απλή μετάβαση από το δημόσιο στον ιδιωτικό τομέα, αλλά θα πρέπει να αποβλέπει σε μια πραγματική απελευθέρωση και σε ένα όσο το δυνατόν μεγαλύτερο ανταγωνισμό προς ώφελος του κοινού, τόσο από άποψη κόστους όσο και από άποψη ποιότητας τωνπηρεσιών;

3. κατά πόσον κρίνει ότι στον τομέα τωνπηρεσιών κοινής ωφελείας χρειάζεται μια μεγάλη προσπάθεια, στην Ιταλία αλλά και σε ολόκληρη την Ευρωπαϊκή Ένωση, για την αντιμετώπιση τόσο των δημοσίων όσο και των ιδιωτικών μονοπωλίων;

Απάντηση του κ. Solbes Mira εξ ονόματος της Επιτροπής

(28 Φεβρουαρίου 2001)

Η Επιτροπή δεν γνωρίζει την ύπαρξη συγκριτικών μελετών για τις συνέπειες της ιδιωτικοποίησης στις δαπάνες τωνπηρεσιών κοινής ωφελείας. Ωστόσο, η Επιτροπή παρακολουθεί την εξέλιξη των τιμών στους τομείς που απελευθερώνονται σύμφωνα με το κοινοτικό δίκαιο. Για παράδειγμα, η έκτη έκθεση της Επιτροπής σχετικά με την εφαρμογή της δέσμης κανονιστικών ρυθμίσεων στον τομέα των τηλεπικοινωνιών(1) φανερώνει ότι, από την έναρξη της απελευθέρωσης, παρατηρείται μια γενική πτωτική τάση στα τιμολόγια των τηλεπικοινωνιών.

Η Επιτροπή συμφωνεί ότι καθοριστικό στοιχείο των τιμών και της ποιότητας των εν λόγωπηρεσιών είναι ο βαθμός ανταγωνισμού στις αγορές. Ένας από τους σημαντικότερους στόχους της σχετικής με τους κλάδους αυτούς κοινοτικής νομοθεσίας είναι το άνοιγμα των αγορών στον ανταγωνισμό.

Η κοινοτική νομοθεσία στους τομείς των μεταφορών, των τηλεπικοινωνιών, του ηλεκτρισμού, του φυσικού αερίου και των ταχυδρομικώνπηρεσιών οδηγεί στην εξάλειψη των μονοπωλίων ή, τουλάχιστον, στον περιορισμό τους σε ορισμένους τύπουςποδομών των οποίων η επικάλυψη θα ήταν αντιοικονομική (φυσικά μονοπώλια). Επί πλέον, ένα περιορισμένο μονοπώλιο επιτρέπεται στον ταχυδρομικό τομέα στο βαθμό που αυτό είναι αναγκαίο για τη χρηματοδότηση της καθολικήςπηρεσίας. Πάντως, η Επιτροπή πρότεινε τροποποίηση της οδηγίας 97/67/ΕΚ για περαιτέρω άνοιγμα των κοινοτικών ταχυδρομικώνπηρεσιών στον ανταγωνισμό(2), προκειμένου να μειωθεί η έκταση του εν λόγω μονοπωλιακού τμήματος. Εξάλλου, η νομοθεσία που διέπει τον κλάδο, από κοινού με το άρθρο 82 (πρώην άρθρο 86) της Συνθήκης ΕΚ, έχει θεσπίσει σειρά μέτρων για την καταπολέμηση της κατάχρησης μονοπωλιακών θέσεων. Εκτός από τα δικά της εκτελεστικά μέτρα, η Επιτροπή ενθαρρύνει την αυστηρή τήρηση των κανόνων αυτών από τις εθνικές αρχές που είναι αρμόδιες για τον ανταγωνισμό και τη θέσπιση κανονιστικών διατάξεων.

(1) COM(2000) 814 τελικό.

(2) ΕΕ C 337 E της 28.11.2000.